Številka: 90014-1/2017-6

Datum: 21. 6. 2017

**Z A P I S N I K**

**12. seje ODBORA ZA PREDŠOLSKO VZGOJO IN IZOBRAŽEVANJE** (v nadaljevanju: odbor), ki je bila dne, 21. 6. 2017 ob 15.00 uri v Osnovni šoli Livada, Ulica Dušana Kraigherja 2, Ljubljana.

|  |  |
| --- | --- |
| Navzoči člani odbora:  | Francka Trobec, Iztok Kordiš, mag. Eva Strmljan Kreslin, Emilija Mitrović Miloš, mag. Verica Šenica Pavletič, Nada Verbič |
| Ostali navzoči:Opravičeno odsotni: | Goran Popović, ravnatelj OŠ Livada, Marija Fabčič, vodja Odseka za predšolsko vzgojo, Vesna Korent, v. d. vodje OPVI, Tatjana Zavašnik, SOD MSVeronika Bartolj, Marko Koprivc |

S sklicem seje predlagani in potrjeni dnevni red:

1. Predstavitev delovanja Osnovne šole Livada in programa integracije otrok prosilcev za mednarodno zaščito
2. Potrditev zapisnika 11. seje odbora
3. Predlog Sklepa o manjši notranji igralni površini v javnih vrtcih Mestne občine Ljubljana za šolski leti 2017/2018 in 2018/19
4. Informacija o vpisu otrok v vrtce in osnovne šole za šolsko leto 2017/2018
5. **Razno**

Gradivo k 1. in 2. točki je bilo priloženo, k 3. točki dostopno na spletni strani MOL na naslovu: <https://www.ljubljana.si/assets/Uploads/8.-tocka-Sklep-o-manjsi-notranjih-igralnih-povrsin-2017-2018-in-2018-2019.pdf>. Gradivo k 4. točki je bilo posredovano na seji.

Dnevni red je bil sprejet s 6 glasovi za, od 6 navzočih.

Sejo je vodila predsednica odbora.

Predstavitev delovanja Osnovne šole Livada

 in programa integracije otrok prosilcev za mednarodno zaščito

Ravnatelj, gospod Goran Popović je predstavil delovanje šole in izvajanje programa vključevanja otrok priseljencev v slovenski vzgojno-izobraževalni sistem. Šola vključuje učence iz 27 držav. Uvedli so začetne pripravljalnice, uvajalne ure, ki prispevajo k večji sporazumevalni zmožnosti otrok priseljencev, večjim možnostim za uspešno izobraževanje ter boljšo socialno vključenost. Razvijajo medkulturnost, kot novo obliko sobivanja. Vodstvo in strokovni delavci šole se trudijo prispevati h krepitvi sodelovanja šole z družinami otrok priseljencev in družinami otrok priseljencev z lokalnim okoljem. Roditeljski sestanki potekajo v Azilnem domu, s prisotnostjo prevajalca.
Predsednica in člani odbora so se zahvali za gostoljubje in se strinjali, da je šola primer dobre prakse v slovenskem prostoru in da s svojim delovanjem učinkovito prispeva h krepitvi vrednot medkulturnosti v družbi ter k večji strpnosti in pozitivni naravnanosti za sobivanje.

2.

Potrditev zapisnika 11. seje odbora

Na zapisnik 11. seje odbora z dne 6. 12. 2016 ni bilo danih pripomb, zato se v predlagani vsebini potrdi.

SKLEP: Zapisnik 11. seje Odbora za predšolsko vzgojo in izobraževanje z dne 6. 12. 2016 se v predlagani vsebini potrdi.

Sklep je bil sprejet s 6 glasovi za, 0 proti od 6 navzočih.

**3.**

**Predlog Sklepa o manjši notranji igralni  površini v javnih vrtcih Mestne občine Ljubljana**

**za šolski leti 2017/2018 in 2018/2019**

Gradivo je predstavila Vesna Korent, v.d. vodje Odseka za predšolsko vzgojo. Razpravljali so: Iztok Kordiš, Nada Verbič, mag. Eva Strmljan Kreslin in Francka Trobec.

Predsednica je dala na glasovanje naslednji predlog **SKLEPA:**

**Odbor za predšolsko vzgojo in izobraževanje podpira predlog Sklepa o manjši notranji igralni  površini v javnih vrtcih Mestne občine Ljubljana za šolski leti 2017/2018 in 2018/2019.**

Sklep je bil sprejet s 6 glasovi za, 0 proti od 6 navzočih.

**4.**

Informacija o vpisu otrok v vrtce in osnovne šole za šolsko leto 2017/2018

Informacijo in analizo o vpisu otrok v vrtce in osnovne šole v MOL za šolsko leto 2017/2018 je predstavila Vesna Korent. Pisna informacija se dostavi članom odbora po elektronski pošti in je priloga k zapisniku.

**5.**

**Razno**

Člani odbora so si ogledali sodobno opremljeno računalniško učilnico v šoli.

Seja je bila končana ob 16. uri.

Zapisala: Tatjana Zavašnik, tajnica odbora

 Francka Trobec

 p r e d s e d n i c a